สวัสดีครับ สอบถามอาการหลังทำการขลิบครับ- เริ่มจากทำการขลิบเมื่อ 29 ต.ค. บอกว่าสามารถโดนน้ำได้ในวันพรุ่งนี้ตอนเย็น- พอในวันที่ 30 ต.ค. ตอนเย็นก็เลยเอาผ้าพันออกทั้งหมดครับ จนเห็นรอยเย็บ แล้วก็ทำความสะอาดด้วยน้ำเปล่าแล้วก็ทายาขี้ผึ้งตามที่จ่ายให้ปกติ- พอในวันที่ 31 ต.ค. จนถึงปัจจุบันก็ไม่ได้พันผ้าแล้ว แต่ระหว่างหัวอวัยวะที่เป็นเนื้ออ่อน กับ ส่วนหนังหุ้มที่ถูกเย็บ จะมีหนังเนื้ออ่อนที่เหมือนถูกบีบเป็นห่วงเหมือนอาการบวมครับ ไม่ทราบว่าอาการดังกล่าวนี้เป็นปกติหรือไม่ครับ หรือต้องไปพบแพทย์โดยด่วน เพราะว่าหมดนัดตรวจดูอาการอีกทีก็วันที่ 7 พ.ย. ครับ กลัวจะสายเกินไปขอบครับ
สวัสดีค่ะ การขลิบอวัยวะเพศเป็นการผ่าตัดเล็ก ใช้เพียงยาชาเฉพาะที่ หลังทำสามารถกลับบ้านได้และปิดแผลไว้แค่ประมาณ2-3วัน ก็สามารถตัดไหมและโดนน้ำได้โดยอาการปวด บวม แดง บริเวณที่ทำการผ่าตัดจะยังเกิดได้ในช่วง 1 สัปดาห์แรก จากอาการที่อธิบายมาเบื้องต้น ยังไม่น่ามีอะไรที่ผิดปกติค่ะ อาการที่ควรรีบกลับไปพบแพทย์คือ แผลปวดมากขึ้นเรื่อยๆ เริ่มบวมมาก แดงช้ำ มีเลือดหรือหนองไหลจากแผล หรือแสบและระคายเคืองมาก ตอนนี้สังเกตเรื่องอาการบวมค่ะว่าเป็นมากขึ้นเรื่อยๆหรือไม่ในระหว่างนี้ควรใช้ยาขี้ผึ้ง หรือยาฆ่าเชื้อตามที่แพทย์สั่งทาบริเวณแผล โดยขี้ผึ้งให้ความชุ่มชื้นควรทาบ่อยๆเพื่อให้แผลสมานกันดีขึ้น ร่วมกับใส่เสื้อผ้าที่ระบายอากาศได้ดีไม่อับชื้น ไม่เอาอะไรไปรัดบริเวณที่เป็นแผล